**Az előterjesztést megtárgyalta:**

 Gazdasági és Városstratégiai Bizottság

 Oktatási és Szociális Bizottság

***A határozati javaslatot törvényességi***

 ***szempontból megvizsgáltam:***

 */: Dr. Károlyi Ákos :/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2016. január 28-i ülésére**

**Javaslat a Pálos Károly Szociális Szolgáltató Központ és Gyermekjóléti Szolgálat Cooperation Programme INTERREG V-A, Austria-Hungary 2014-2020 pályázatban konzorciumi partnerként történő részvételének támogatására**

Az ausztriai Chance B (Franz-Josef Str. 3, A-8200, Gleisdorf) szociális szolgáltatást végző szervezet, mint gesztor, pályázatot kíván benyújtani a Cooperation Programme INTERREG V-A, Austria-Hungary 2014-2020 projektben történő részvételre. A pályázat megvalósítása kizárólag konzorciumi formában történhet. A főpályázó konzorciumi partnernek kérte fel a Pálos Károly Szociális Szolgáltató Központ és Gyermekjóléti Szolgálatot.

A pályázat elsődleges célja az időskorú lakosság életminőségének javítása, valamint a róluk gondoskodó hozzátartozók támogatása. A pályázat részletes ismertetését az előterjesztés melléklete tartalmazza.

A pályázat benyújtásának tervezett időpontja 2016. február vége. Az intézmény vonatkozásában a projekt megvalósításának tervezett költsége 150.000 euro. A projekt költségvetésének 85 %-át az Európai Unió, 10 %-át a Magyar Állam biztosítja. Az állami támogatási hányad egy összegben, előre kerül finanszírozásra a nemzetközi szerződés aláírását követően. A projekt utófinanszírozással valósul meg, így az intézmény likviditását erre a körülményre is figyelemmel kell a fenntartónak biztosítania. Sikeres pályázat esetén szükséges a fenntartó támogatása az 5 % saját forrás fedezetére, melyre az intézmény 2015. évi pénzmaradványa lehetőséget biztosít.

Kérem a Tisztelt Közgyűlést, hogy az előterjesztést megtárgyalni, és a határozati javaslatról dönteni szíveskedjék.

**Szombathely, 2016. január „ ’’**

 **/: Dr. Puskás Tivadar :/**

**Határozati javaslat**

**……../2016. (I.28.) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Pálos Károly Szociális Szolgáltató Központ és Gyermekjóléti Szolgálat konzorciumi partnerként részt vegyen a Cooperation Programme INTERREG V-A, Austria-Hungary 2014-2020 pályázatban, és felhatalmazza az intézményvezetőt az ehhez szükséges okiratok aláírására.
2. A Közgyűlés hozzájárul ahhoz, hogy sikeres pályázat esetén az intézmény az 5 %-os önrészt a 2015. évi pénzmaradványa terhére biztosítsa.
3. A Közgyűlés felkéri az intézményvezetőt, hogy a pályázatban a bérrel, személyi kiadásokkal kapcsolatban elszámolható költségeket elsősorban az intézmény költségvetésében jóváhagyott bér és személyi jellegű kiadásokra fordítsa.

**Felelős:** Dr. Puskás Tivadar polgármester

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

 Dr. Bencsics Enikő, az Egészségügyi és Közszolgálati Osztály vezetője,

Kulcsár Lászlóné a Pálos Károly Szociális Szolgáltató Központ és Gyermekjóléti Szolgálat intézményvezetője,

Stéger Gábor, a Közgazdasági és Adóosztály vezetője)

**Határidő:** 1.-2. pont vonatkozásában: azonnal